recursal/SuperWikiNEXT-32B huggingface dataset:
**Լեյլա Աղալար ղիզի Բադիրբեկլի** (ադրբ.՝ Leyla Ağalar qızı Bədirbəyli, հունվարի 8, 1920(1920-01-08), Բաքու, Ադրբեջանի Ժողովրդավարական Հանրապետություն - նոյեմբերի 23, 1999(1999-11-23), Բաքու, Ադրբեջան), Ադրբեջանի թատերական գործիչ, ադրբեջանական թատրոնի և կինոյի դերասանուհի, Ադրբեջանական ԽՍՀ-ի ժողովրդական արտիստուհի (1959), ԽՍՀՄ (1946) և Ադրբեջանական ԽՍՀ (1972) Պետական մրցանակների դափնեկիր։ 1937-1942 թվականներին եղել է Ադրբեջանի պետական ֆիլհարմոնիայի երգի և պարի համույթի մենակատար։ 1942-1975 թվականներին աշխատել է Ադրբեջանի պետական ակադեմիական դրամատիկական թատրոնում։

Կենսագրություն
--------------

Լեյլա Բադիրբեկլին ծնվել է 1920 թվականի հունվարի 8-ին Բաքվում։ 1936 թվականին նա դարձել է Ադրբեջանի երգի և պարի համույթի մենակատար։ 1951 թվականին Լեյլա Բայրիրբեյլին ավարտել է Ադրբեջանի թատերական ինստիտուտը։ 1942 թվականին Ադրբեջանի պետական ակադեմիական դրամատիկական թատրոնի ղեկավարության հրավերով Լեյլա Բայրիրբեյլին դարձավ դերասանուհի թատրոնի բեմում։ Լեյլա Բադիրբեկլին բնորոշ էին դասական և ժամանակակից ադրբեջանական դրամատուրգների, համաշխարհային գրողների, հիմնականում դրամա ստեղծագործություններում և որոշ կոմեդիաներում մի շատ դերերը։

Որպես կինոյի դերասանուհի կարիերան սկսել է «Արշին մալ ալան» ֆիլմով՝ խաղալով Գյուլչոհրեի դերը 1945 թվականին։ Խաղացել է նաև «Ֆաթալի խան» (Թութու-բիկե, 1947), «Հանդիպում» (Բիլկեյիս, 1955), «Ստվերները թափվում են» (Լեյլա, 1958), «Նրա մեծ սիրտը» (Խալիդա, 1958), «Քերօկլի» (Նիգար, 1960), «Սեվիլ» (Թաֆթա, 1970) և այլ ֆիլմերում։

Դերասանուհին մահացավ 1999 թվականի նոյեմբերի 23-ին։

Տես նաև
-------

* Ադրբեջանական կինո
* Նաջիբա Մելիքովա
* Նասիբա Զեյնալովա

Ծանոթագրություններ
------------------

1. 1 2 3 4  Internet Movie Database — 1990.
2. ↑  ЛЕЙЛА БАДИРБЕЙЛИ
3. ↑  anl.az
4. ↑  Internet Movie Database-1990
5. ↑  "Լեյլա Աղալար կըզը Բադիրբեկլի". Արխիվացված է the original 2020 թ․ նոյեմբերի 30-ին. Retrieved 2019 թ․ մարտի 6.
6. ↑  Լեյլա Բադիրբեկլիի մասին(չաշխատող հղում)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · Internet Movie Database · Find A Grave |

 |
**Ուզուն-Թաշ** (**Ալտին-Գյոզ**, **Մորչեկիի ատամ**, **Առագաստ** ուկրաիներեն՝ Узун-Таш, Алтин-Гьоз, Зуб Морчеи, Парус, Ղրիմի թաթարերեն՝ Uzun Taş, Altın Göz, Узун Таш, Алтын Гозь), սրածայր բարձր ժայռ Ղրիմի հարավային ափին։

Ստուգաբանություն
----------------

Ուզուն-Թաշ անվանումը ղրիմի թաթարերենից թարգմանաբար նշանակում է «երկար քար» (*uzun* - երկար, *taş* - քար). Ժայռի մյուս անվանումը՝ Ալտին Գյոզը, ղրիմի թաթարերենի հարավային ափի բարբառից բառացի թարգմանմամբ նշանակում է «ոսկե աչք» (*altın* - ոսկի, ոսկյա, *göz* - աչք), այդուհանդերձ ղրիմի թաթարերենու «աչք» են անվանում նաև աղբյուրների ջրային հայելուն, այնպես որ անվանումը կարող է նաև նշանակել «ոսկե աղբյուր»։

Առաջացում
---------

Քարը ընդգրկված է Կուչուկ-Կոյի խառը լեռնազանգվածի խմբում և ունի Կուչուկ-Կոյ-5 կամ Ուզուն-Թաշ անվանումը։ Ժայռի առանձնացումը առաջնային լեռնազանգվածից տեղի է ունեցել 1786 թվականի փետրվարի 12-ին Կուչուկ-Կոյի ամբողջ սողանքի աղետալի շարժման ժամանակ, երբ շարժմանը ներգրավված էին ավելի քան 50 միլիոն մ³ ժայռեր։ 1924 թվականին ռեպերների դիտարկումը ցույց տվեց, որ ժայռը ամբողջ սողանքի լեզվի հետ միասին դանդաղ շարժվում էր դեպի ծով։

Աշխարհագրություն
----------------

Ժայռը տեղակայված է Պարկովոե ավանից 800 մ հյուսիս, Մորչեկա լեռան մոտակայքում։ Ժայռը դեղնավուն երանգ ունի։ Ժայռի հարևանությամբ՝ Կուչուկ-Կոյի սողանքի տեղում, գտնվում է քարհանք։ Ժայռից ոչ հեռու կա նաև աղբյուր։

Զբոսաշրջություն
---------------

Ժայռի գագաթը
Ուզուն-Թաշը համարվում է ժայռային ալպինիզմի հայտնի վայր, սակայն մեծապես զիջում է հարևան Մորչեկա լեռանը, որը մի քանի անգամ ավելի մեծ է և որի վրա մինչև գագաթը տեղադրված են բազմաթիվ մագլցման ուղիներ։

Ուզուն-Թաշը մշակույթում
-----------------------

1886 թվականին հայտնի բնանկարիչ Արխիպ Կուինջին գնեց Կիկենեիզ ավանի մոտ գտնվող տարածքը։ Էդյուդներից մեկում, գրված 1880-ական թվականներին, պատկերված է Ուզուն-Թաշ ժայռը։

2000-ականներին ժայռի ստորոտում նկրահանվել են Ալեքսեյ Ուչիտելի «Գերի» ֆիլմից հատվածներ։

Ծանոթագրություններ
------------------

1. 1 2 3 4 5  Белянский И. Л. Лезина И. Н. Суперанская А. В. Узун-Таш // Крым. Географические названия: Краткий словарь, — Симферополь: Таврия-Плюс, 1998, — 160 с.
2. 1 2 3  Нефёдов С. Гайдбук Зуб Морчеки Archived 2014-03-28 at the Wayback Machine.
3. 1 2 3 4 5  Вахрушев И. Б. Сейсмодислокации Ласпи-Лименского района, как объекты научного и познавательного туризма // Культура народов Причерноморья. — 2008. — № 125. — С.7-10.
4. ↑  Фильченков К. "Как добраться до Морчеки". Retrieved 2014 թ․ մարտի 28.
5. ↑  "Русский музей открывает выставку Куинджи". 26 декабря 2007. Արխիվացված է the original 2014 թ․ մարտի 28-ին. Retrieved 2014 թ․ մարտի 28.
6. ↑  "Пленный // Кино снятое в Крыму". Արխիվացված է the original 2013 թ․ դեկտեմբերի 18-ին. Retrieved 2014 թ․ մարտի 28.

Գրականություն
-------------

* Михайловский С. Н. Пчелинцев В. Ф. Гидрогеологические исследования в Кучук-Койском и Кикенеизском районах ЮБК // Тр. ВГРО — М.-Л. 1932. — Вып.119. — С. 3-111.
**Լեյլա Իլհամ կըզը Ալիևա** (ադրբ.՝ Leyla İlham qızı Əliyeva, հուլիսի 3, 1984(1984-07-03), Մոսկվա, ԽՍՀՄ), Ադրբեջանի նախագահ Իլհամ Ալիևի ավագ դուստրը, 2007 թվականից` Հեյդար Ալիևի հիմնադրամի Ռուսաստանի մասնաճյուղի ղեկավար, 2007 թվականից *«Baku»* ամսագրի հիմնադիրը և գլխավոր խմբագիրը, 2011 թվականից `Հեյդար Ալիևի հիմնադրամի փոխնախագահ, «Շրջակա միջավայրի պահպանման միջազգային երկխոսություն» կազմակերպության (IDEA) հիմնադիր ու ղեկավար, Իսլամական կոնֆերանս կազմակերպության Երիտասարդական ֆորումի միջմշակութային երկխոսության գլխավոր համակարգողը։

Կենսագրություն
--------------

Վլադիմիր Պուտին և Լեյլա Ալիևա, 20 հոկտեմբեր, 2015 թ.
Լեյլա Ալիևան ծնվել է 1984 թվականի հուլիսի 3-ին Մոսկվայում `Իլհամ Ալիևի և Մեհրիբան Ալիևայի ընտանիքում։ 1989-2000 թվականներին սովորել է Բաքվի թիվ 160 միջնակարգ դպրոցում։ Միջնակարգ դպրոցի ավարտելուց հետո նա ընդունվել է Եվրոպական բիզնեսի դպրոց։ 2006-2008 թվականներին Ռուսաստանի Մոսկվայի միջազգային հարաբերությունների պետական ինստիտուտի քաղաքագիտության ֆակուլտետում ստացել է մագիստրոսի կոչում։

2006 թվականի ապրիլի 30-ին նա ամուսնացավ երգիչ և երաժիշտ, երգերի հեղինակ, գործարար և *Crocus Group*-ի փոխնախագահ Էմին Աղալարովի հետ։ Ամուսնանալուց հետո տեղափոխվել է Մոսկվա։ 2007 թվականի դեկտեմբերի 19-ին նա հրատարակեց «Բաքու» ամսագիրը Ռուսաստանում։ 2011 թվականից հանդիսանում է Հեյդար Ալիևի հիմնադրամի փոխնախագահը։ 2011 թվականի հուլիսին Ադրբեջանի նախագահ Իլհամ Ալիևը պարգևատրեց նրան «Պրոգրես» մեդալով։ 2015 թվականի հոկտեմբեր 20-ին պարգեւատրվել է «Պուշկին» մեդալով։

2015 թվականի մայիսի 30-ին Լեյլա Ալիևան և Էմին Աղալարովը հայտարարեցին ամուսնալուծության մասին։

Ընտանիք
-------

* Հայրը՝ Իլհամ Ալիև, Ադրբեջանի նախագահ
* Մայրը՝ Մեհրիբան Ալիևա, Ադրբեջանի առաջին փոխնախագահը
* Փոքր քույրք՝ Արզու Ալիևա

**Երեխաներ**

* Որդին՝ Ալի (2008 թվական)
* Որդին՝ Միքայիլ (2008 թվական)
* Դուստրը՝ Ամինա

Տես նաև
-------

* Հեյդար Ալիև
* Իլհամ Ալիև
* Մեհրիբան Ալիևա
* Հեյդար Ալիևի հիմնադրամ

Ծանոթագրություններ
------------------

1. ↑  Личный веб-сайт Лейлы Алиевой
2. ↑  "Լեյլա Իլհամ կըզը Ալիևա". Արխիվացված է the original 2019 թ․ փետրվարի 25-ին. Retrieved 2019 թ․ ապրիլի 29. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  heydar-aliyev-foundation.org

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Չափորոշչային վերահսկողություն | GND: 143887009 · ISNI: 0000000118513929 · LCCN: no2012097665 · SUDOC: 193750449 · VIAF: 169651991 · WorldCat VIAF: 169651991 |

 |
Իմիգոնգո որմնանկարները Ֆրանսիայի Սեն-Դյե դե Վոժ քաղաքում կազմակերպված միջազգային աշխարհագրական փառատոնի ժամանակ
**Իմիգոնգո**, դեկորատիվ արվեստի հայտնի ոճ Ռուանդայում, ռուանդական ինքնօրինակ մշակույթի նմուշ։ Իմիգոնգո նկարները երփներանգ և ռելիեֆային են՝ տարբեր չափերի երկրաչափական կամ պարուրաձև նախշերով։ Իմիգոնգոյի արվեստով ավանդաբար զբաղվում են ռուանդացի կանայք։ Տեղացիները իմիգոնգոն օգտագործում են տարբեր արարողությունների ժամանակ կացարանները զարդարելու համար։

Ստեղծում և տարածում
-------------------

Ռուանդացիների ցեղասպանությունից հետո իմիգոնգոյի արվեստը հայտնվել է վերացման եզրին։ Դրա վերականգնմամբ զբաղվում է 2000 թվականին Կիրեխում հիմնադրված «Կակիրա» կանանց կոոպերատիվը։ Կիրեխում շատ տների պատեր զարդարված են իմիգոնգո ոճով։ Իմիգոնգո ստեղծագործությունները տարածված են զբոսաշրջիկների շրջանում` որպես ռուանդական հուշանվերներ։ Իմիգոնգո արվեստի ցուցահանդեսներ են կազմակերպվել ԱՄՆ-ում և Ֆրանսիայում։

Իմիգոնգո ոճի առաջին նկարներn ի հայտ են եկել 19-րդ դարում։ Ըստ Կիրեխում տարածված կարծիքի՝ այս ոճը ստեղծել է արքայազն Կակիրան՝ Կիբունգո նահանգում Գիսակիի կառավարիչ Կիմենի որդին, որը մտահոգված էր կացարանի զարդարանքով։

Պատրաստում
----------

Իմիգոնգոյի պատրաստման ժամանակ օգտագործվում են գոմաղբ և օրգանական ծագման ներկանյութեր։ Իմիգոնգոն հիմնականում ստեղծվում է համատեղ աշխատանքի միջոցով՝ աշխատանքի բաժանմամբ։ Սկզբից փայտե տախտակի վրա կովի գոմաղբով ռելիեֆային շերտն են ստեղծում։ Չորանալուց հետո մի քանի գունավոր շերտ են ավելացնում։ Իմիգոնգոյի հիմնական գույներն են սևը, կարմիրն ու սպիտակը։ Սպիտակ ներկը պատրաստվում է կաոլինից, կարմիրը՝ օքրայի և կավի խառնուրդով, սևը՝ բանանի կլեպով և հալվեով։ Աստիճանաբար իմիգոնգոյում կիրառվում են այլ գույներ ևս, օգտագործվում են ավելի արդիական, նորարարական եղանակներ, որոնք փոխանցում են ռուանդական բնապատկերը, բուսական և կենդանական աշխարհի, ռուանդացիների ոգին։

Ծանոթագրություններ
------------------

1. ↑  "Kakira – Искусство Imigongo". *НАСЛАЖДАЙТЕСЬ РУАНДОЙ*. Արխիվացված է the original 2018 թ․ հոկտեմբերի 1-ին. Retrieved 2018 թ․ սեպտեմբերի 26.
2. ↑  *Aimable Twagilimana* Historical Dictionary of Rwanda. — Rowman & Littlefield, 2015-11-06. — 360 с. — ISBN 9781442255913
3. ↑  *Philip Briggs, Janice Booth* Rwanda. — Bradt Travel Guides, 2010-03-16. — 308 с. — ISBN 9781841623061

Գրականություն
-------------

* Philip Briggs, Janice Booth. Ruanda
* Lonely Planet. East Africa

Արտաքին հղումներ
----------------

* Իմիգոնգո նկարները օգնում են ռուանդուհիներին գումար աշխատել
* «More about Imigongo», *Ջոն Փուգը Ռուանդայում*
* The New Times (անգլ.)
**Յալուցզյան** (չինարեն, պինյին տառադարձութամբ՝ *Yalu jiang*՝ *«Յալու գետ»*, կորեերեն՝ *Ամնոկկան*), գետ Մանջուրիայում, Կորեական թերակղզուց հյուսիս, հանդիսանում է Չինաստանի և Հյուսիսային Կորեայի պետական սահմանագիծը։ *Յալու* անունը ծագում է մանջուրերեն բառից, որը նշանակում է «երկու երկրների սահման»։ Որպես բնական և պատմական սահման, Յալուցզյանը միշտ ունեցել է կարևոր քաղաքական, ռազմավարական, տնտեսական նշանակություն։

Աշխարհագրություն
----------------

Գետը սկիզբ է առնում Չանբայշան սարահարթում (Չինաստանի Գիրին նահանգ) և, հոսելով հարավարևմտյան ընդհանուր ուղղությամբ, թափվում է Արևմտա-Կորեական ծոց։ Երկարությունն է 813 կմ, ավազանի տարածքը՝ 63 000 կմ²։

Պատմություն
-----------

Յալուցզյան գետը հատկապես հայտնի է պատմության մեջ երկու ականավոր ռազմական իրադարձությունների կապակցությամբ.

* Յալու գետի ճակատամարտ (1894)՝ 1894 - 1895 թթ. Ճապոնա-չինական պատերազմի ընթացքում
* Յալու գետի ճակատամարտ (1904)՝ Ռուս-ճապոնական պատերազմի ընթացքում

Տնտեսություն
------------

Յալուցզյանի վրա կառուցված են մի շարք հիդրոէլեկտրակայաններ, որոնք էլեկտրական էներգիա են մատակարարում երկու հարևան երկրների քաղաքները։ Այդ էլեկտրակայաններից առանձնապես նշանավոր է Սուփհունի ՀԷԿ-ը, որը հանդիսանում է Ասիայի հզորագույն հիդրոէլեկտրակայաններից մեկը։ Գետը նավարկելի է մինչև Հեսան քաղաքը, իսկ ծովային նավերի համար՝ միայն մինչև գետաբերանից ոչ հեռու գտնվող չինական Դանդուն քաղաքը։ Ձմռանը գետը սառցակալում է։ Յալուցզյանն օգտագործվում է նաև տրանսպորտի և ձկնորսության նպատակներով՝ տեղացի բնակչության կողմից։ Կառույցներից ամենանշանավորը թերևս Չինա-կորեական բարեկամության կամուրջն է, որը միացնում է գետաբերանի մոտ գտնվող չինական Դանդուն և կորեական Սինիյջու քաղաքները (կառուցված՝ 1943 թվականին)։

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Բրոքհաուսի և Եփրոնի · Լարուսի · Մեծ կատալոնական · Մեծ Յուժակովի · Մեծ նորվեգական |
|  |
| Չափորոշչային վերահսկողություն | LCCN: sh86004333 · NDL: 01053874 · VIAF: 253059281 · WorldCat VIAF: 253059281 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 8, էջ 105)։*  |
**Նռան փառատոն** (պարս.՝ جشنواره انار) այսպես է կոչվում Իրանում «ադամանդի հարյուր հատիկ» տոնը, որն անցկացվում է նոյեմբերի կեսերին։

Հաշվի առնելով, որ այս իրադարձությունը տոնական բնույթ է կրում, այն Մուհարամ ամսվա հետ համընկնելու պատճառով 2013 և 2014 թվականներին չի անցկացվել։

Այս միջոցառմանը այգեպանները, արտադրողները, մասնավոր ընկերությունները և տարբեր մասնագիտությունների բազմաթիվ ներկայացուցիչներ տաղավարներ են տեղադրում՝ զարդարելով դրանք հատուկ ձևով, որոնք խորհրդանշում են նուռը։

Որպես տոնի մի մաս՝ մարդիկ գնումներ են կատարում, հաճախում են կազմակերպված թատերական ներկայացումների և հնարավորություն ունեն տեսնելու ձեռքի արհեստագործության առարկաներ։ Փառատոնի այցելուների համար այս միջոցառումը հաճախ ենթադրում է այգեգործների արտադրանքը իջեցված գներով գնելու հնարավորություն։

Այս փառատոնը անցկացվում է ամեն տարի։ Նուռը իրանցիների համար շատ կարևոր խորհրդանիշ է, քանի որ, ըստ իրենց հին հավատալիքների՝ այն խորհրդանշում է մաքրությունը և ըստ կրոնական համոզմունքների՝ այն դրախտային պտուղ է։

2016 թվականին փառատոնն անցկացվել է Թեհրանում։ Նրան մասնակցելու են եկել Մարկյազ,Ղոմի, Յազդ, Ֆարս նահանգներից գյուղացիներ և այգեպաններ՝ իրենց արտադրանքը գնորդներին տրամադրելով առանց միջնորդների և իջեցված գներով։ Ընդհանրապես, փառատոնի նշանակությունը պայմանավորված է նրանով, որ Իրանն աշխարհում առաջին տեղն է զբաղեցնում նռան արտադրության ոլորտում։ Ընդհանուր առմամբ երկրում գրանցված է 740 տեսակի նուռ, որից ավելի քան 500 տեսակը բաժին է ընկնում Շահրեստան Սավային՝ Մարկազի նահանգին։ Արտադրության տեսակետից առաջին տեղը զբաղեցնում է Ֆարսը՝ տարեկան 260 հազար տոննա նռան բերքով։

Նռան տոնակատարության առանձնահատկությունները
-------------------------------------------

Ժամանակակից տոնի արմատներն ու ակունքներն անցնում են ավանդական Նռան տոնին։ Տոնի անցկացման վայրը Թեհրանից ոչ հեռու գտնվող Սավե մեծ քաղաքն է, որն ընտրված է, քանի որ հենց այնտեղ են աճում երկրի լավագույն նռները։ Տեղի բնակիչները նշում են «Նռան տոնը»՝ բերքի համար շնորհակալության արարողությունը։ Գյուղական բնակչությունը, որը նուռ է աճեցնում, իր բերքի խորհրդանշական հեռացումն է անում։ Տոնը սկսվում է ուրբաթ լուսաբացից։ Այն մարդը, ով կոչվում է պակարկարպի, որը այդ տարի պահպանում էր նռան այգիները, բղավում է «Յալա» (Օ՞, Աստված)։ Գյուղի ողջ բնակչությունն այնուհետև գնում է այգիներ, որ օգնեն նուռը հավաքել, և այս զվարճալի տոնն ավարտվում է մայրամուտին։ Տոնը, ինչպես և փառատոնը, զգալի թվով զբոսաշրջիկներ է գրավում։

Ծանոթագրություններ
------------------

1. ↑  "جشنواره انار در ارسنجان فارس برگزار مي شود". Արխիվացված է the original 2020 թ․ հուլիսի 13-ին. Retrieved 2020 թ․ հուլիսի 15.
2. ↑  جشنواره صد دانه یاقوت، بهترین جا برای خرید انار شب یلدا — کجارو
3. 1 2  "جشنواره انار میوه قرآنی در مصلا/ عرضه محصولات کشاورزی با ۳۰ درصد تخفیف | خبرگزاری فارس". Արխիվացված է the original 2016 թ․ հունվարի 20-ին. Retrieved 2020 թ․ հուլիսի 15.
4. ↑  شروع به کار جشنواره انار در مصلای تهران
5. ↑  Иран. Туристическое путешествие. М.: Вече, 2016. — 144 с.

Արտաքին  հղումներ
-----------------

* پوشش خبری جشنواره مردمی انار و گردشگری فارس در شبکه استانی فارس(չաշխատող հղում)
 (չաշխատող հղում)
* جشنواره صد دانه یاقوت، بهترین جا برای خرید انار شب یلدا
**Նուրուօսմանիե մզկիթ** (թուրքերեն՝ Nuruosmaniye Camii), 18-րդ դարի մզկիթ, որը գտնվում է Ստամբուլի Չեմբերլիթաշ հրապարակում։

Նուրուօսմանիե մզկիթը 1870 թվականին 1870 թվականին
Մզկիթի կառուցումը սկսվել է 1748 թվականին (այլ տվյալներով 1749 թվականին) սուլթան Մահմուդ I-ի հրամանով և ավարտվել 1755 թվականին՝ Օսման սուլթանի կառավարման ժամանակ։ Մզկիթը կառուցվել է բարոկկո ոճով։ Մզկիթը կառուցվել է մեկ այլ մզկիթի վայրում (Ֆաթմը հանըմի մզկիթ), որը ավերվել էր հրդեհի ժամանակ։ Ըստ ավանդույթի, մզկիթը անվանում են կառուցողի անունով, բայց քանի որ Մահմուդ I-ը մահացավ, նրա հաջորդը՝ Օսման III-ը այն անվանեց Նուրուօսմանիե (թուրքերեն՝ Nur-u Osmani — *Օսմանի սուրբ լույս*)։ Անվանումը նաև կապում են Ալ Նուրի սուրահից բերված տողի հետ՝ «Ալլահ, երկնքին և երկրին տուր լույս» (թուրքերեն՝ Allah, göklerin ve yerin nurudur)։ Մեջբերումը առկա է նաև մզկիթի գմբեթին։

Ավանդույթից մյուս շեղումը համարվում է մզկիթի արտաքին պատերի զարդարանքները, որոնք ձևավորում են մինարեթների գագաթները։ Մզկիթի ամենամեծ գմբեթը տեղակայված է չորս կամարների վրա, որոնք, ընդհանուր առմամբ, ունեն 32 պատուհաններ։ Մզկիթը ունի 174 պատուհան, որոնք շարված են 5 շարքով։ Լուսամուտները նույնպես զարդարված են բարոկկո ոճով։ Միհրաբը նույնպես տարբերվում է իր դասական տիպից և ծածկված է կիսագմբեթով։ Միակ տարրը, որը համահունչ է մզկիթների դասական տարբերակին, մզկիթի գմբեթի ներքին տեսքն, որի վրա առկա են Ղուրանից մեջբերումներ։

Համալիրը բաղկացած է մզկիթից, մեդրեսեից, իմարեթից (ճաշարան), Օսման III սուլթանի մոր վալիդե սուլթան Շեհսուվար Սուլթանի թյուրբեից, օսմանյան ձեռագրերի գրադարանից, որոնք գրված են օսմաներեն, արաբերեն և պարսկերեն, ինչպես նաև շատրվանից, որը գտնվում է Գրանդ բազարի մուտքի մոտ։

Ծանոթագրություններ
------------------

1. ↑  "Uğur Yüzereroğlu, **Batılılaşma Dönemi Erken Örneklerinde Bezeme Programlarının İrdelenmesi ve Koruma Sorunları: Nuruosmaniye Camii Örneği**, *Yıldız Teknik Üniversitesi Fen Bilimleri Enstitüsü Yüksek Lisans Tezi, İstanbul, 2006*". Արխիվացված է the original 2012 թ․ ապրիլի 28-ին. Retrieved 2017 թ․ ապրիլի 30. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "**İstanbul Belediyesi web sitesi**, *Erişim tarihi:23.06.2011*". Արխիվացված է the original 2011 թ․ նոյեմբերի 29-ին. Retrieved 2017 թ․ ապրիլի 30. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  **3dmekanlar.com sitesi**, *Erişim tarihi:23.06.2011*
4. 1 2  "Мечеть Нуруосмание". Արխիվացված է the original 2013 թ․ սեպտեմբերի 7-ին. Retrieved 2017 թ․ ապրիլի 30. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Նուրուօսմանիե մզկիթը Archived 2007-09-28 at the Wayback Machine.
* Мечеть Нуросмание на WikiMAPIA

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | GND: 4199963-0 · LCCN: n86034877 · VIAF: 2145602446101361640 · WorldCat VIAF: 2145602446101361640 |

 |
**Լեոնիդ Ցիպկին** (ռուս.՝ Леони́д Бори́сович Цы́пкин, մարտի 20, 1926(1926-03-20) կամ 1926, Մինսկ, Բելառուսական ԽՍՀ, ԽՍՀՄ - մարտի 20, 1982(1982-03-20) կամ 1982, Մոսկվա, ԽՍՀՄ), ռուս արձակագիր, բժշկական գիտությունների դոկտոր (1969), «Ամառը Բադենում» աղմկահարույց վեպի հեղինակը։

Կենսագրություն
--------------

Ծնվել է 1926 թվականի մարտի 20-ին Մինսկում հրեա բժշկի ընտանիքում։ Մայրը՝ Վերա Պուլյակը, զբաղվում էր թոքախտով։ Հայրը՝ Բորիս Ցիպկինը, վիրաբույժ–օրթոպեդ էր։ 1941-1947 թվականներին սովորել է Ուֆայի բժշկական ինստիտուտում։ 1947 թվականին վերադառնում է Մինսկ։ 1948 թվականին ամուսնանում է մասնագիտությամբ տնտեսագետ Նատալյա Միչնիկովայի հետ։ Նրանց միակ որդին Միխայիլը, ծնվում է 1950 թվականին։ 1957 թվականին նրան հաջողվում է ընտանիքով բնակվել Մոսկվայում՝ նրան առաջարկեցին պաթոլոգոանատոմի տեղ պոլիոմիելիտի ևւ վիրուսային էնցեֆալիտների հեղինակավոր ինստիտուտում։ Ցիպկինը մտավ խմբի մեջ, որը զբաղվում էր պոլիոմիելիտով, մասնավորապես՝ մշակում էր ԽՍՀՄ–ում Սեբինի պատվաստանյութի կիրառումը։

Գրական գործունեությունը
-----------------------

1960-ականների սկզբին սկսել է գրել բանաստեղծություններ. արձակ սկսել է գրել 1970-ականների սկզբից։ 1970-ականների ընթացքում գրել է «Կամուրջ Ներոչի վրայով» (1973) և «Նորարտակի» (1976) վեպերը, «Երրորդ հարցը» (1977), «Գործարք», «Խավարասերներ» (1978) պատմվածքները, «Ձեր առողջությունը» (1971), «Մետաղալարեր» (1971), «Տոն, որ միշտ ինձ հետ է» (1971), «Սպասման տասը րոպե» (1971), «Վերջին կիլոմետրեր» (1972), «Ուղեկից» (1972), «Ճոճանակ» (1972), «Շեհերեզադա» կարճ նովելներն ու ակնարկները։ Այս ընթացքում տարվում է Ֆյոդոր Դոստոևսկու ստեղծագործություններով, կազմում է սեփական լուսանկարների ալբոմը, որում ընդգրկված էին Դոստոևսկու կյանքի և ստեղծագործության հետ առնչվող լենինգրադյան վայրերին։ 1970-ականների վերջին անընդհատ փորձել է հեռանալ ԽՍՀՄ-ից, և անընդհատ մերժումների ընթացքում էլ գրել է «Ամառը Բադենում» վեպի մեծ մասը, որը նվիրված է Դոստոևսկու պատանեկությանը։ Վեպի առաջին դրվագը տպագրվել է Նյու Յորքում, «Նոր թերթ» ռուսական շաբաթաթերթի 1982 թվականի մարտի 13-ի համարում։ Դրանից ընդամենը 13 օր անց Ցիպկինը մահանում է։

Լեոնիդ Ցիպկինը հայերեն
----------------------

* Ամառը Բադենում, Ե. Ակտուալ արվեստ, 2015, 2015, 204 էջ։ Ռուսերենից թարգմանեց՝ Վարդան Ֆերեշեթյան։
* Ամառը Բադենում, Ե. Անտարես, 2016, 208 էջ։ Ռուսերենից թարգմանեց՝ Լեռնիկ Դալլաքյանը։

Գրականություն
-------------

* Վարդան Ֆերեշեթյան. Լեոնիդ Ցիպկին (1926-1982)

Ծանոթագրություններ
------------------

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. ↑  "Սյուզը Սոնթագ. Սիրել Դոստոևսկուն". Արխիվացված է the original 2017 թ․ մայիսի 5-ին. Retrieved 2017 թ․ օգոստոսի 6. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  Լեոնիդ Ցիպկին, Ամառը Բադենում, Ե. Անտարես, 2016։

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNE: XX1703945 · BNF: 14451881q · GND: 110307569 · ICCU: UBOV766055 · ISNI: 0000000107980871 · LCCN: n88654493 · NKC: js20061229001 · NLG: 194332 · NTA: 073254495 · NUKAT: n2015003999 · LIBRIS: 137289 · SUDOC: 070578125 · VIAF: 24822842 · WorldCat VIAF: 24822842 |

 |

 |
**Իմրե Մեց** (հունգ.՝ Mécs Imre, սեպտեմբերի 4, 1933(1933-09-04), Բուդապեշտ, Հունգարիայի Թագավորություն - հունվարի 19, 2023(2023-01-19)), հունգարացի քաղաքական գործիչ։

Գործունեություն
---------------

1956 թվականի Հունգարիայի հեղափոխությունից հետո դատապարտվել է մահվան, ապա պատիժը մեղմացվել է ազատազրկմամբ։ Ազատ է արձակվել 1963 թվականին և աշխատել որպես ինժեներ-էլեկտրիկ։ Ավելի ուշ դարձել է Ազատ դեմոկրատների դաշինքի (SZDSZ) հիմանդիր անդամ։ 1990 թվականին դաշինքի կազմից դարձել է Հունգարիայի խորհրդարանի պատգամավոր։ Տարաձայնություններ ունենալով իր կուսակցության հետ՝ հեռացել է Ազատ դեմոկրատների դաշինքից, 2006 թվականին ընտրվել է Հունգարիայի սոցիալիստական կուսակցության (MSZP, սակայն չի անդամակցում) կազմից։ 2010 թվականի ընտրություններում բավարար ձայներ չստանալով՝ հրաժեշտ է տվել խորհրդարանական կարիերային։ 2011 թվականի հունվարին կրկին միացել է հին կուսակցությանը՝ Ազատ դեմոկրատների դաշինքին (SZDSZ):

1994-1998 թվականներին գլխավորել է ազգային պաշտպանության խորհրդարանական կոմիտեն։ Մինչև 1996 թվականը եղել է SZDSZ-ի առաջնորդներից (*ügyvivő*), ինչպես նաև մասնակցել է Ազատ դեմոկրատների դաշինքի կուսակցական նախագահի պաշտոնի ընտրությանը, բայց չի ընտրվել։ 2005 թվականի նախագահական ընտրությունների ժամանակ ընդհարվել է Ազատ դեմոկրատների դաշինքի հետ։ Դաշինքը ձեռնպահ է մնացել, երբ Մեցը քվեարկել է Հունգարիայի սոցիալիստական կուսակցության թեկնածու Կատալին Սիլիի օգտին։ Այս քվերակության պատճառով նրան հետագայում մեղադրեցին Ազատ դեմոկրատների դաշինքին դավաճանելու համար։ 2010 թվականին Մեցը փոքրիկ փոփոխություն է առաջարկել սահմանադրությունում, որն անդրադառնում էր կուսակցությանը որպես միակուսակցական համակարգի, ինչպես եղել էր նախքան Հունգարիայում կոմունիստական կուսակցության ավարտը։

Ծանոթագրություններ
------------------

1. 1 2  PIM identifier
2. 1 2  Meghalt Mécs Imre (հունգ.) — Magyarország: Index.hu Zrt. 1999. — ISSN 1585-3241
3. 1 2  Meghalt Mécs Imre (հունգ.) — Magyarország: 2020.
4. ↑  Eltemették Mécs Imrét
5. ↑  Mécs Imre visszalépett az SZDSZ-be – Index.hu 2011.
6. ↑  Parliamentary data on Mécs
7. ↑  Biographical data on the website of the Hungarian Parliament
8. ↑  Államfőválasztás: Gyurcsány ellép Szili Katalin mellől?
9. ↑  "Mécs Imrét árulózza Eörsi Mátyás". Արխիվացված է the original 2011 թ․ սեպտեմբերի 27-ին. Retrieved 2016 թ․ հոկտեմբերի 25.
10. ↑  Mécs Imre elhagyna egy betűt az alkotmányból

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ISNI: 0000000079078855 · LCCN: nb2007010278 · NSZL: 000000005483 · SUDOC: 057462682 · VIAF: 14297234 · WorldCat VIAF: 14297234 |

 |
Տղամարդ շորտաձև անդրավարտիքով
**Շորտաձև անդրավարտիք** (անգլ.՝ Boxer briefs; հայտնի է նաև **բոքսեր բրիֆներ**), տղամարդկային ներքնաշորի տեսակ։ Իրենից ներկայացնում է ձիգ անդրավարտիք, որն ունի շորտի տիպ։ Բացի այդ, հանդիսանում է բոքսերի (անգլ.՝ boxer shorts) և բրիֆի (անգլ.՝ briefs) հիբրիդ։ Իր դիզայնով նման է բոքսերներին։ Դրան զուգահեռ (ինչպես և բրիֆները) սեռական օրգանները պահում է ֆիքսված դիրքում։

Պատմություն
-----------

Շորտաձև անդրավարտիքները տղամարդկային ներքնաշորի նոր տեսակ են, որոնք շուկայում հայտնվել են 1990-ական թվականներին։ Շորտաձև անդրավարտիքը արևմուտքում տղամարդկային ներքնաշորի ամենատարածված տեսակն է։

Դիզայն
------

Շորտաձև անդրավարտիքը կարում են փափուլ էլաստիկ կտորից, որը կարող է լինել ինչպես բնական, այնպես էլ սիթետիկ ծագման՝ օգտագործելով տարբեր գույներ և գունավորումներ (միատոն, գծավոր, տարբեր նկարներով)։ Կախված արտադրողից՝ շորտաձև անդրավարտիքը կարվում է տարբեր չափսերի, կարող է ունենալ լայնույթ (առջևի մասում)։ Հաճախ անդրավարտիքի դիմացի մասում գրված է լինում ապրանքանիշի անվանումը։

Պատկերասրահ
-----------

* Շորտաձև անդրավարտիք (հետևի հատվածից)Շորտաձև անդրավարտիք (հետևի հատվածից)
* Լայնույթ ունեցող շորտաձև անդրավարտիքԼայնույթ ունեցող շորտաձև անդրավարտիք
* Շորտաձև կարճ անդրավարտիքՇորտաձև կարճ անդրավարտիք
* Շորտաձև տարբեր անդրավարտիքներՇորտաձև տարբեր անդրավարտիքներ

Ծանոթագրություններ
------------------

1. 1 2  "Smart Talk About Underwear" (in անգլերեն). GoLocalProv. Արխիվացված from the original on 2012 թ․ օգոստոսի 8. Retrieved 2011 թ․ հոկտեմբերի 14.
2. ↑  *Jose F. Blanco, Scott Leff, Amy T. Peterson, Ann T. Kellogg* The Greenwood encyclopedia of clothing through American history 1900 to the present, Volume 2. — Greenwood Press, 2008. — P. 292. — ISBN 9780313334177
3. ↑  "Brief history of men's underwear" (in անգլերեն). CNN. Արխիվացված from the original on 2012 թ․ օգոստոսի 7. Retrieved 2011 թ․ հոկտեմբերի 14.
4. ↑  "In Praise of Boxer Briefs" (in անգլերեն). Slate. Արխիվացված from the original on 2012 թ․ օգոստոսի 8. Retrieved 2011 թ․ հոկտեմբերի 14.

Արտաքին հղումներ
----------------

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Շորտաձև անդրավարտիք** կատեգորիայում։ |
Բարբերի-գործարանային ապրանքանիշ
Նորաձևության մեջ աքսեսուարը տարր է, որի օգտագործումը յուրահատուկ տեսք է հաղորդում հագուստին, և նաև լրացնում է այն։ Տերմինը կիրառութայն մեջ է մտել 19-րդ դարից։

Տարատեսակներ
------------

Աքսեսուարները բաժանվում են երկու մեծ խմբի․ աքսեսուարներ, որոնք նախատեսված են կրելու և աքսեսուարներ որոնք նախատեսված են հագնելու համար։ Աքսեսուարները, որոնք կրում ենք, հետևյալն են․ պայուսակներ, ակնոցներ, հովհարներ, անձրևանոցներ, դրամապանակներ, ձեռնափայտեր և ծիսական թրեր։ Այն աքսեսուարները, որոնք հագնում ենք հետևյալն են․ ժակետներ, կոշիկներ, փողկապեր, գլխարկներ (կանացի), գոտիներ, կախակապեր, ձեռնոցներ, ձեռնամուշտակներ, զարդեր, Ժամացույցներ, Պարեգոտներ, Շալեր, Շարֆեր, Գուլպաներ և Զուգագուլպաներ։

Պատմություն
-----------

Վիկտորյան նորաձևության ժամանակաշրջանում աքսեսուարները, որպիսիք էին արևապաշտպան հովանոցները, ձեռնոցները, հիմնականում կրում էին կանայք և դրանով պարզ էր դառնում նրանց դասակարգը։ Այս դարաշրջանում կար մի միտում, որ կանայք պետք է ձգտեին ավելի համեստ ապրելակերպի։ Հետևաբար կանայք օգտագործում էիր ձեռնոցներ և դիմակներ, որպեսզի ծածկեին իրենց ձեռքերն ու դեմքը։
16-րդ դարի սկզբին Իտալիայում գլխարկների վրայի նշանները, որոնք ամրացվում էին որպես զարդ, ցույց էին տալիս նաև կրողի սոցիալական պատկանելությունը։ Այդ նշանները հաճախ զուգակցվում էին դեկորատիվ սրերի, թրերի և ձիերի երախակալների հետ։ Գլխարկները հաճախ զարդարվում էիր էմբլեմներով, որոնք պարունակում էին հետաքրքիր պատկերներ՝ կրողի ցանկությամբ։

Ծանոթագրություններ
------------------

1. 1 2  Valerie Cumming; C. W. Cunnington; P. E. Cunnington (15 նոյեմբերի 2010թ). *Նորաձևության պատմության բառարան*. Berg. p. 1. ISBN 978-1-84788-533-3. Retrieved 9 հունվարի 2012թ.
2. ↑  Մարիկա Լեինո (7 դեկտեմբերի 2012թ). *Իտալական վարածննդի էմբլեմների կարգավիճակը և գործառույթները*. Peter Lang AG. p. 1. ISBN 9783039110681. Արխիվացված է the original 2016 թ․ մարտի 3-ին. Retrieved 10 մայիսի 2013թ. `{{cite book}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական · Մեծ սովետական (1 հրտ.) |
|  |
| Չափորոշչային վերահսկողություն | NDL: 00571459 · NKC: ph128130, ph123137 |

 |
Անվան այլ կիրառումների համար տե՛ս՝ Լեպտա (այլ կիրառումներ)

**Լեպտա** (ռուս.՝ Лепта), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Հյուսիսային Մալվա գետի աջ ափին 110 կմ հեռավորության վրա։ Գետի երկարությունը կազմում է 37 կմ։

Ջրագրության տվյալներ
--------------------

Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03050100112103000059898
* Կոդը ըստ հիդրոլոգիական հետազոտության (ՌԴ) — 103005989
* Ավազանի կոդը — 03.05.01.001
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

Ծանոթագրություններ
------------------

1. 1 2  "Պետական ջրային տվյալների գրանցում ըստ Ռուսաստանի Դաշնության:Լեպտա". Արխիվացված from the original on 2012 թ․ օգոստոսի 10. Retrieved 2015 թ․ հուլիսի 24.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ГВР |

 |
Անվան այլ կիրառումների համար տե՛ս՝ Շորյոլ (այլ կիրառումներ)

**Շորյոլ** (ռուս.՝ Шоръёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Զվերինեց գետի ձախ ափից 20 կմ հեռավորության վրա։ Գետի երկարությունը կազմում է 14 կմ։

Ջրագրության տվյալներ
--------------------

Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Ուսա գետն է մինչև թափվելը Ուստ-Ցիլմա, գետի գետային ավազանը Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03050300112103000074642
* Կոդը ըստ հիդրոլոգիական հետազոտության (ՌԴ) — 103007464
* Ավազանի կոդը — 03.05.03.001
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

Ծանոթագրություններ
------------------

1. 1 2  "Պետական ջրային տվյալների գրանցում ըստ Ռուսաստանի Դաշնության։ Շորյոլ". Արխիվացված from the original on 2012 թ․ օգոստոսի 10. Retrieved 2015 թ․ հոկտեմբերի 15.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ГВР |

 |
**Նորա** (ռուս.՝ *Нора*), գետ Ամուրի մարզում, Սելեմջայի առաջին վտակը (Ամուրյան ավազան)։

Գետի երկարությունը կազմում է մոտ 305 կմ։ Ջրհավաք ավազանի մակերեսը կազմում է 16700 կմ²։ Գետը սառցակալում է նոյեմբեր ամսին և մնում սառցի տակ մինչև մայիս։ Սնումը գերազանցապես անձրևային է։ Սկսվում է Ջագդայի լեռնագագաթից և հոսում է Ամուրո-Զեյսկի հարթավայրով։ Վարարումը տևում է մայիսից մինչև սեպտեմբեր։ Ջրի միջին ծախսը գետաբերանից հաշվված 141 կմ կազմում է 128 մ³/վրկ։

Ամենախոշոր վտակը՝ Դուգդան, թափվում է գետաբերանից 150 կմ առաջ։

Գետի վրա բնակավայրեր չկան։ Դուգդա ավանը գտնվում է (Զեյսկի շրջան) Դուգդա գետի մոտ, իսկ Նորսկ գյուղը (Սելեմջինսկի շրջան), գտնվում է Սելեմջա գետի ձախ ափին, Նորայի գետաբերանից 6 կմ ներքևում։

Արտաքին հղումներ
----------------

* Նորա գետ
* "Государственный водный реестр РФ: Нора". Արխիվացված from the original on 2012 թ․ հոկտեմբերի 26. Retrieved 2015 թ․ հունիսի 23.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · ГВР |

 |
Ամանորյա հրավառություն Օսթինում, Տեխաս նահանգ
**Նոր տարին ԱՄՆ-ում** (անգլ.՝ New Year's Day), երկրի պետական տոներից մեկը։ Նշվում է ամեն տարի հունվարի մեկին, ըստ Գրիգորյան օրացույցի։ Չնայած նրան, որ հատկապես առավել կրոնական և պահպանողական գյուղական շրջաններում Նոր տարին տարածվածությամբ զիջում է կաթոլիկական Սուրբ ծնունդին, ԱՄՆ-ի մի շարք քաղաքներում հայտնվել և փոխանցվում են որոշակի ամանորյա ավանդույթներ։ Սուրբ ծնունդը և Նոր տարին ԱՄՆ-ում էապես տարբերվում են միմյանցից։ Սուրբ ծնունդը կարևոր ներընտանեկան տոն է` բազմաթիվ կրոնական խորհրդանիշներով, իսկ Նոր տարին դիմավորելը հանրային բնույթ է կրում և հաճախ անց է կացվում երեկույթների տեսքով, ընկերների հետ ակումբում, խաղատներում կամ էլ քաղաքի հրապարակում։

Երկրի խաղատների մեծամասնությունն Ամանորի գիշերը նախասրահում կազմակերպում է շամպայնի անվճար հյուրասիրություն։

Նոր տարվա տոնակատարության հետ անգլիացի պուրիտաններին ծանոթացրել են առավել ազատական հոլանդացի գաղութարարները` Նյու Յորքի հիմնադիրները, հենց այդ պատճառով էլ Նոր տարվա տոնակատարությունն այս քաղաքում ամենահանդիսավոր բնույթն է կրում։ Հանդիպման գլխավոր վայրը Թայմս Սքվերն է, որտեղ Նոր տարվա նախօրեին հարյուրհազարավոր մարդիկ սպասում են Նոր տարվա խորհրդանիշ փայլուն օդապարուկի բացթողմանը։

Ծանոթագրություններ
------------------

1. ↑  "New Year's Day in United States". Արխիվացված from the original on 2013 թ․ հունվարի 27. Retrieved 2013 թ․ հունվարի 5.
2. ↑  "New Year's Eve Events in Tunica | Down the Road in Tunica MS Blog". Արխիվացված from the original on 2013 թ․ հունվարի 27. Retrieved 2013 թ․ հունվարի 6.
3. ↑  "Новый год в США / New Year in USA". Արխիվացված from the original on 2013 թ․ հունվարի 27. Retrieved 2013 թ․ հունվարի 5.
**Նոր Զելանդիայի դրամահատարան** (մաորի՝ **Te Kamupene Whakanao o Aotearoa**) մասնավոր սեփականությամբ ընկերություն Օքլենդում, (Նոր Զելանդիա)։ Այն Նոր Զելանդիայում մետաղադրամների միակ մասնավոր դրամահատարանն է, որը մետաղադրամի արտադրության համար ոսկի է ձեռք բերում միջազգային աղբյուրներից։ Ընկերությունը զբաղվում է թանկարժեք մետաղների առևտրով, այդ թվում՝ ոսկու ձուլակտորների առևտրով, այն նյութական պահուստի մատակարար է։

Օգտագործելով Հարավային խաղաղօվկիանոսյան դրամահատներ թեգ-լայնը (*tag-line "Minters of the South Pacific"*)՝ դրամահատարանն արտադրում է հավաքորդային և ձուլակտորային մետաղադրամներ խաղաղօվկիանոսյան ազգությունների համար, այդ թվում՝ Ֆիջիի, Կուկի կղզիների, Նյուեյի և Տուվալուի համար։

2000-ական թվականների վերջին ճգնաժամի ընթացքում Նոր Զելանդիայի դրամահատարանըը գրանցեց բիզնեսի զգալի աճ՝ օրական կատարելով մեկ ամսվա արժողությամբ գործարքներ, երբ ամերիկյան խոշոր ներդրումային բանկերը, ինչպիսին *Bear Stearns*-ն է, սնանկացան։

Դրամահատարանը չի արտադրում Նոր Զելանդիայի դոլարի թղթադրամներ կամ մետաղադրամներ, այդ մետաղադրամները Նոր Զելանդիայի պահուստային բանկի համար հիմնականում հատվում են Թագավորական դրամահատարանում և Կանադայի թագավորական դրամահատարանում։

Ծանոթագրություններ
------------------

1. 1 2  Arnold, Karen (2009 թ․ փետրվարի 1). "Overseas buyers start new gold rush". Sunday Star Times. Retrieved 2009 թ․ հուլիսի 10.
2. ↑  "Where coins have been minted". Reserve Bank of New Zealand. Արխիվացված է the original 2009 թ․ հունվարի 23-ին. Retrieved 2009 թ․ հուլիսի 10.

Արտաքին հղումներ
----------------

* New Zealand Mint - Պաշտոնական կայք
**Իրինա Մկրտչյան** (օգոստոսի 12, 1957(1957-08-12), Թբիլիսի, Վրացական ԽՍՀ, ԽՍՀՄ), հայազգի գրաֆիկ, գեղանկարչուհի։

Կենսագրություն
--------------

ը ծնվել է 1957 թվականի օգոստոսի 12-ին՝ Թբիլիսիում։ Սովորել է Երևանի պետական համալսարանում, որն ավարտել է 1979 թվականին։ 1980-1984 թվականներին սովորել է Երևանի գեղարվեստա-թատերական ինստիտուտի նկարչության ստուդիայում։ Ուսման ավարտից հետո աշխատանքի է անցել նույն ինստիտուտում՝ Փարավոն Միրզոյանի արվեստանոցում։

1999 թվականից հանդիսանում է Հայաստանի նկարիչների միության անդամ։

1984 թվականից Իրինա Մկրտչյանը մասնակցել է հանրապետական և միջազգային ցուցահանդեսների, հանդիսանում է բազմաթիվ գրաֆիկական ինքնատիպ աշխատանքների հեղինակ։ 1994, 2003 թվականներին Շվեյցարիայում ունեցել է անհատական ցուցահանդեսներ։ Անհատական ցուցահանդես է ունեցել նաև 1995 թվականին՝ Լեհաստանում, 1998 թվականին՝ Երևանում, իսկ 2004 թվականին՝ Բարսելոնայոում։

2007 թվականին տեղափոխվել է Մոսկվա և մասնակցել է բազմաթիվ ցուցահանդեսների։ Նկարչուհին Մոսկվայում ունեցել է նաև չորս անհատական ցուցահանդես։

Ամերիկայի, Եվրոպայի, Ասիայի, Ռուսաստանի, Հայաստանի մասնավոր հավաքածուներում տեղ են գտել Իրինա Մկրտչյանի աշխատանքներից։

Ծանոթագրություններ
------------------

1. ↑  "ԻՐԻՆԱ ՄԿՐՏՉՅԱՆ (1957), գրաֆիկ - 55-ամյակ" (PDF). *nla.am*. 2021 թ․ օգոստոսի 12.
2. ↑  "AV Production - Իրինա Մկրտչյան". *avproduction.am*. Արխիվացված է the original 2021 թ․ օգոստոսի 12-ին. Retrieved 2021 թ․ օգոստոսի 12. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Мкртчян Ирина -художник, живопись, графика, графическая композиция". *www.colisart.ru*. Retrieved 2021 թ․ սեպտեմբերի 1.
4. ↑  "Мкртчян Ирина | Творческий союз художников России". *www.tcxp.ru*. Retrieved 2021 թ․ սեպտեմբերի 1.

Արտաքին հղումներ
----------------

* Выставка Ирины Мкртчян
**Լինկեբեեկ** (հոլ.՝ Linkebeek, Նիդերլանդերեն արտասանություն` [ˈlɪŋkəbeːk]), կոմունա Ֆլանդրիայում, Ֆլամանդական Բրաբանտ նահանգի մասը։ Տեղակայված է Բրյուսել Հալլե Վիլվոորդե երկլեզու ընտրական և դատական շրջանում, Բրյուսել քաղաքից փոքր-ինչ հեռու․ փաստացի իրենից ներկայացնում է վերջինիս շրջագծի մասը։

Կոմունան ներառում է Լինկեբեեկ քաղաքը։ 2014 թվականի հունվարի 1-ի տվյալներով՝ քաղաքի բնակչությունը կազմում է 4.792 մարդ, որի 10%-ը արտասահմանյան քաղաքացիներ են։ Մունիցիպալիտետի ընդհանուր տարածքը 4,15 կմ² է, բնակչության խտությունը՝ 1 147 մարդ/կմ²։

Ներկա կյանք
-----------

Պաշտոնական լեզուն նիդերլանդերենն է, ֆրանկոֆոնների համար կան լեզվական արտոնություններ։ 1954 թվականին հատուկ լեզվական իրավունքներ են տրվել տեղի ֆրանկոֆոններին (1947 թվականի մարդահամարի տվյալներով՝ ֆրանկոֆոնները կազմում էին բնակչության 30%-ը)։

Ներկայումս, վերջին ընտրությունների արդյունքներով, ֆրանկոֆոնները կազմում են բնակչության առնվազն 86%-ը։ Ֆրանկոֆոնները կարող են տեղական իշխանություններից պահանջել պաշտոնական փաստաթղթեր ֆրանսերենով։ Նրանք նաև ունեն ֆրանսերենով ուսուցանվող մանկապարտեզներ և տարրական դպրոցներ, որն առաջացնում է կենտրոնական ֆլամանդական իշխանության դժգոհությունը․ իշխանությունը ներկայացրել է հարկադիր լեզվական սահմանված նորմա Լինկեբեեկի գրադարանում, համաձայն որի, գրքային ֆոնդի առնվազն 75%-ը պետք է լինի նիդերլանդերենով, հակառակ դեպքում գրադարանը կկորցնի պետական աջակցությունը։

2000 թվականից քաղաքապետը (չհաստատված) ֆրանկոֆոնալեզու Դամյեն Տյերին է Ֆլանդրիայի ֆրանկոֆոնների միությունից (UF)։ 2006 թվականին հաղթել է տեղական ընտրությունները՝ ստանալով ձայների 86%-ը, չնայած նրան, որ ֆրամանդացի ընդդիմադիր նախարար Մարինո Կյոլեն չէր ցանկանում նրան նշանակել պաշտոնում, քանի որ քաղաքապետը ֆրանկոֆոններին դիմել էր ֆրանսերենով, իսկ ֆլամանդացիներին՝ նիդերլանդներենով։

Ժողովրդագրական զարգացում
------------------------

Քույր քաղաքներ
--------------

* Ֆրանսիա Սեն Լամբեր դյու Լատե (Ֆրանսիա) 1981 թվականից
* Միացյալ Թագավորություն Քինթոն (Անգլիա) 1996 թվականից

Ծանոթագրություններ
------------------

1. ↑  Crossroads Bank for Enterprises
2. 1 2  (Ֆրանսերեն) "Le comité de Jumelage". saintlambertdulattay.fr. Արխիվացված է the original 2012 թ․ ապրիլի 25-ին. Retrieved 2011 թ․ նոյեմբերի 12.
3. 1 2  (Ֆրանսերեն) "Jumelage". linkebeek.info. Retrieved 2011 թ․ նոյեմբերի 12.(չաշխատող հղում)
**Իրիս Ուեսթման** (անգլ.՝ Iris Westman, օգոստոսի 28 (սեպտեմբերի 10), 1905, Անետա, Նելսոն, Հյուսիսային Դակոտա, ԱՄՆ - հունվարի 3, 2021(2021-01-03), Northwood, Grand Forks County, Հյուսիսային Դակոտա, ԱՄՆ), ամերիկացի ուսուցչուհի, գրադարանավարուհի, երկարակյաց կին, մահից առաջ հանդիսացել է ԱՄՆ-ի երկրորդ տարեց կենդանի անձը՝ Հեսթեր Ֆորդից առաջ։

Կենսագրություն
--------------

Իրիսը ծնվել է 1905 թվականի օգոստոսի 28-ին ԱՄՆ-ի Հյուսիսային Դակոտա նահանգի Անետա քաղաքում՝ Նիկոլաս Ուեսթմանի և Մաթիլդա Էրիկսոնի ընտանիքում։ Իրիսը եղբայրների հետ մեծացել է ֆերմայում, ունեցել է նաև քույրեր, որոնք մահացել են, երբ Իրիսը եղել է փոքր։

1928 թվականին Իրիսն ավարտել է Հյուսիսային Դակոտայի համալսարանը, որից հետո դասավանդել է մի քանի գյուղական դպրոցներում, այնուհետև տեղափոխվել է Մինեսոտա նահանգի Ուերտինգթոն քաղաք։

1990 թվականին նա վերադարձել է Հյուսիսային Դակոտա և ապրել իր ֆերմայից մի փոքր հեռու։

106 տարեկան հասակում նա վայր է ընկել, ինչի արդյունքում ենթարկվել է ազդրի հոդի վիրահատության։ Դրանից հետո նա տեղափոխվել է ծերանոց։

Իրիսը երբեք ամուսնացած չի եղել։ 114 տարեկանում նա քայլում էր քայլակի հետ և համեմատաբար ուներ լավ առողջություն։ Նա լսում էր աուդիոգրքերը, որոնք փոխարինում էին սովորականներին, քանի որ այլևս չէր կարողանում կարդալ դրանք։

Մահացել է 2021 թվականի հունվարի 3-ին։

Տես նաև
-------

* Աշխարհի երկարակյաց անձինք

Ծանոթագրություններ
------------------

1. 1 2
2. 1 2
3. ↑  "Iris Westman". *Gerontology Wiki* (in անգլերեն). Retrieved 2021 թ․ հունվարի 19.
4. ↑  Aug 30th 2018 - 11am, Katie Pinke |. "'I still have a farm. Yeah, I am a farmer!' says 113-year-old North Dakota woman". *Brainerd Dispatch* (in անգլերեն). Արխիվացված է the original 2021 թ․ փետրվարի 6-ին. Retrieved 2021 թ․ հունվարի 19. `{{cite web}}`: Unknown parameter `|dead-url=` ignored (`|url-status=` suggested) (help)CS1 սպաս․ թվային անուններ: authors list (link)
5. ↑  "Alumni focus: The oldest North Dakotan, Iris Westman '28 is still learning – UND Today" (in ամերիկյան անգլերեն). Retrieved 2021 թ․ հունվարի 19.
6. ↑  "Iris Westman Obituary - McVille, North Dakota, Iverson - Kassian Funeral Services | Tribute Archive". *www.tributearchive.com* (in անգլերեն). Retrieved 2021 թ․ հունվարի 19.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave |

 |
«Երեկոն նորվեգական հասարակությունում», նկարիչ՝ Էյլիֆ Պետերսեն, 1892 (նորվ.՝ En aften i Det norske Selskab)
**Նորվեգական հասարակություն** (նորվ.՝ Norske Selskab, անգլ.՝ The Norwegian Society), գրական հասարակություն, որը ձևավորվել է Կոպենհագենում նորվեգացի ուսանողների և գրողների կողմից։ Ընկերությանն անդամակցել են Կոպենհագենում ապրող գրողներ, բանաստեղծներ, փիլիսոփաներ։ Որոշ պատմաբաններ կարծում են, որ Նորվեգիայի հասարակության անդամներ դառնում էին այն նորվեգացիները, ովքեր իրենց տեղը չէին գտնում դանիական հասարակությունում և համարվում էին անհաջողակներ։

Նորվեգական հասարակությունը ձևավորվել է 1772 թվականին նորվեգացի գրող և իրավաբան Ուվե Մեյերի կողմից։ Հասարակության հանդիպումները տեղի էին ունենում Մադամ Յուլեի սրճարանի շենքում։ Հանդիպումների ժամանակ արգելվել է կանանց մասնակցությունը, բացառությամբ մատուցողուհի Կարեն Բախի։ Հանդիպումները տեղի էին ունենում աշխույժ մթնոլորտում, նրանք երգում էին, ասմունքում։ Հասարակության անդամներն իրենց դրսևորում էին որպես պահպանողականներ, նորվեգա-դանիացի գրող Լյուդվիգ Հոլբերգի ռացիոնալիզմի աջակիցներ։

Նորվեգական hասարակության անդամները 18-19-րդ դարերում արտասահմանում ազգային-հայրենասիրական տրամադրության դերի բարձրացման գործում մեծ դեր են խաղացել։ Այդ ժամանակահատվածի պոեզիայի հիմքը եղել է հայրենասիրության թեման։ 1813 թվականին հասարակությունը լուծարվել է։ Պատճառների շարքում թվարկվում է նաև Նորվեգիայի առաջին համալսարանի հիմնադրումը, որը դարձել է Նորվեգիայի գրական-մշակութային կյանքի կենտրոնը։ 1818 թվականին բացվել է տղամարդկանց համանուն նոր ակումբ, որը չէր հանդիսանում Նորվեգիայի հասարակության իրավահաջորդը։

Նորվեգական հասարակության հիմնական անդամները
-------------------------------------------

Շենքը, որտեղ 1774-1813 թվականներին տեղի էին ունենում Նորվեգական հասարակության հանդիպումները
* Յոհանես Էվոլդ (1743-1781)
* Յուհան Բրուն (1745-1816)
* Ն. Կ. Բրեդալ (N.K. Bredal)
* Ուվո Մեյեր (1742-1790)
* Յուհան Վիբե
* Սերեն Մոնրադ
* Նիլս Թրեշով (1751-1833)
* Յակոբ Էդվարդ Կոլբերնսեն
* Կլաուս Ֆաստինգ (Claus Fasting)
* Կլաուս Ֆրիման (Claus Frimann)
* Յոնաս Ռեյն (Jonas Rein)
* Էդվարդ Ստորմ (Edvard Storm)
* Յենս Ցիտլից (Jens Zetlitz)
* Յոհան Վեսել (1742-1785)

Ծանոթագրություններ
------------------

1. ↑  "Единая датско-норвежская литература" (in նորվեգերեն). Вся Норвегия на русском. Արխիվացված from the original on 2012 թ․ հունիսի 30. Retrieved 2010 թ․ սեպտեմբերի 16.
2. ↑  "Norske Selskab var ikke norsk-nasjonalt" (in նորվեգերեն). Forskningsartikkel. Արխիվացված է the original 2012 թ․ հոկտեմբերի 25-ին. Retrieved 2010 թ․ սեպտեմբերի 16.

Արտաքին հղումներ
----------------

* "Norske Selskab" (in նորվեգերեն). Store Norske Leksikon. Արխիվացված from the original on 2012 թ․ մայիսի 26. Retrieved 2010 թ․ սեպտեմբերի 16.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Բրոքհաուսի և Եփրոնի · Մեծ նորվեգական |
|  |
| Չափորոշչային վերահսկողություն | VIAF: 3145969936832250218 · WorldCat VIAF: 3145969936832250218 |

 |
Առաջին գլասի կիրակնորյա իրմոս, առաջին երգ։ XVI դարի սկիզբ
**Իրմոս** (հուն․՝ εἱρμός), Բյուզանդիայի և Ռուսաց ՈՒղղափառ եկեղեցու պատարագներում կանոնի իննը տողերից առաջինն է, որտեղ փառավորվում են սրբազան իրադարձությունները կամ դեմքերը:Իրմոսը ծառայում է որպես մեղեդի-մետրային օրինակ այս երգի հաջորդ գծերի համար։ Իրմոսը հիմոգրաֆիկ տեքստ է։ Երաժշտական իրմոսը ենթարկվում է գլասի համակարգին։

Կիրակնորյա կանոնում իրմոսի գովասանքներին հաջորդում են յուրաքանչյուր գլասում։ Գովասանական իրմոսները լուսաբանում են քրիստոնեական վարդապետության ամբողջ համակարգը և խոսում աշխարհի ստեղծման մասին,Աստծո որդու,եկեղեցու մասին։ Յոհան և Իսաի մարգարեների երգերի ուրվագծի միջոցով արտահայտում են հոգու ձգտումը դեպի Քրիստոս,6-րդ իրմոսում կան մեղքից և տառապանքներից փրկվելու աղոթքներ:Իրմոսի 1-ին,7-րդ և 8-րդ երգերը նվիրված են Հին կտակարանի դաստիրակչական իրադարձություններին:Իրմոսի 9-րդ բոլոր կանոններում 
փառաբանում են տիրամորը:Իրմոսի գրական հավաքածուները հայտնի են հին ժամանակներից, դրանք կոչվում են իրմոլոգիա։

Ծանոթագրություններ
------------------

1. ↑  "Литургия.РУ". Արխիվացված է the original 2007 թ․ օգոստոսի 24-ին. Retrieved 2019 թ․ փետրվարի 11.

Գրականություն
-------------

* Velimirovič M. The Byzantine Heirmos and Heirmologion // Gattungen der Musik in Einzeldarstellungen. Bern, München, 1973.
* Обиход регентской Школы при Московской Духовной Академии, для смешанного хора. Сергиев Посад, 2009.
**Շիկուտիմիի Քվեբեքի համալսարան (UQAC)**, Քվեբեկի համալսարանի մասնաճյուղերից։ Հիմնադրվել է 1969 թվականին և գտնվում է Կանադայի Քվեբեկ քաղաքում, իսկ մասնաճյուղերը՝ գյուղաքաղաքներ Շիկուտիմիյում և Սագնեյում։ Համալսարանն ունի նաև երկրորդական կրթական կենտրոններ, որոնք գտնվում են Լա–Մալբեյում, Սեն–Ֆելիսենում, Ալմայում և Սետ Իլում։ 2003 թվականին համալսարանում կային 6583 ուսանողներ, իսկ համալսարանի համար աշխատում էին 209 պրոֆեսորներ` այն դարձնելով Քվեբեկի համալսարանի տասը ամենամեծ մասնաճյուղերից երրորդը՝ *UQAM–ից* և *UQTR–ից* հետո։

Ակադեմիաներ
-----------

Համալսարանը քառասունից ավելի ծրագրեր է առաջարկում բակալավրիատների և շրջանավարտների համար։ Այն ճանաչված է իր շրջանավարտների ներառական, անտառապահպանմանը և երկրաբանությանը նվիրված ծրագրերով։

2005 թվականին *UQAC–ը* ստեղծեց նոր ծրագրեր օտարերկյա ուղանողներին համալսարան հրավիրելու և Մարոկկոյի, Լիբանանի, Չինաստանի, Սենեգալի, Կոլումբիայի և Բրազիլիայի համալսարանների հետ պայմանագրեր կնքելու համար։

2006 թվականին Շերբրուկի համալսարանը բշժկական կորպուս բացեց Շիկուտիմիի Քվեբեկի համալսարանում` ուսանողներին հնարավորություն տալով համալսարան ընդունվել նաև այլ դասընթացների համար, օրինակ՝ բնագիտության։

Ճարտարագիտական ուսանողները կարող են ընտրել հետևյալ մասնագիտական ճյուղերը՝ Համակարգչային ճարտարագիտություն և Երկրաբանական ճարտարագիտություն։

*UQAC–ը* նաև առաջարկում է մի քանի ֆրանսալեզու դասընթացներ և համագործակցում է Ֆրանսերենի և Քվեբեկի մշակույթի դպրոցի հետ (ֆր.՝ École de langue française et de culture québécoise)։

Թվային արվեստի, անիմացիայի և դիզայնի դպրոցը տեղակայված է Մոնրեալում և *UQAC–ի* մաս է կազմում։

Ծանոթագրություններ
------------------

1. ↑
2. ↑
3. ↑
4. ↑
5. ↑
6. ↑
7. ↑  Funder Registry — doi:10.13039/100009849
8. ↑  "Canadian Engineering Memorial Foundation - University List". Արխիվացված է the original 2007 թ․ մարտի 24-ին. Retrieved 2016 թ․ փետրվարի 8. `{{cite web}}`: Unknown parameter `|dead-url=` ignored (`|url-status=` suggested) (help)
9. ↑  UQAC - École de langue française et de culture québécoise
10. ↑  NAD, UQAC. "Accueil". *UQAC NAD* (in ֆրանսերեն). Retrieved 2019 թ․ մարտի 27.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Չափորոշչային վերահսկողություն | ISNI: 0000000121629981 · LCCN: n82013137 · Microsoft: 104914703 · VIAF: 135499072 · WorldCat VIAF: 135499072 |

 |